Çalakîyê seba protestokerdişê tecrîdê girankerdeyî yê serê Rayberê Şarê Kurdî Abdullah Ocalanî  dewam kenê. Bajarê Zurîhî yê Swîsre de ciwanî û bajarê Rennesî yê Fransa de zî cinîyî wareyan de bîyî. Vîyana de zî çalakîya grevê vêşanîye dewam kena.
Zurîh: Bajarê Zurîhî yê Swîsre de seba protestokerdişê tecrîdê girankerdeyî yê serê Rayberê Şarê Kurdî Abdullah Ocalanî bi vengdayîşê Platfromê Ciwananê Zurîhî ciwanî ameyî têhet û merkezê bajarî de rayraşîyayîşêk viraşt. Ciwan ê ke xoverdayoxanê grevê vêşanîye û çalakîyanê fedaîyan ra wayîrê vejîyayê bi ziwananê Almankî, Fraskî, Kurdkî û Tirkî sloganî eştî.
Rennes: Bajarê Rennesî yê Fransa de Komela Cinîyan a Zîne û Meslîsê Cinîyan ê Sara-Sêvê bi waştişê wedaritişê tecrîdê serê Ocalanî û wayîrvejîyayîşê xoverdayoxanê grevê vêşanîye yê bi rayberîya hemsereka KCD’yî Leyla Guvene ameyê destpêkerdene çalakîyî viraştî û bale ante sere çalakîyanê fedaîyan. Cinîyî Saînte Anne de ameyî têhet û resimê xoverdayoxanê grevê vêşanîye akerdî û vilawekî kerdî vila.
Vîyana: Paytextê Awusturya Vîyana de zî çalakîya grevê vêşanîye roja dîyine de dewam kerde. Çalakwanî her roje mabênê saetanê 11.16 de vernîya Parlamentoya Awusturya de xeyme nanê ro û derheqê tecrîd û grevê vêşanîye de zanayîş danê. Reyna dosyayan kenê hadre kenê pêvînayîşan virazenê.
